钦定古今图书集成/明伦汇编/闺媛典/第320卷 > 皇清五十三 > 吴湘妻俞氏
## 钦定古今图书集成/明伦汇编/闺媛典/第320卷 > 皇清五十三 > 吴湘妻俞氏

按《石门县志》：“俞氏，文学吴湘妻，司训毓德女。湘亡，氏年二十五，无子，止一女。矢志坚贞，刻苦自励，虽家业丰裕，而纺绩不辍，综理家务，事上抚下，各得其宜。与夫弟爨不析产，视幼侄如己子，倚之终身，苦节四十馀载，人称贤节。” 女适诸生叶临。